CELEX: 62020TN0624
Language: et
Date: 2020-10-09 00:00:00
Title: Kohtuasi T-624/20: 9. oktoobril 2020 esitatud hagi – MV versus komisjon

21.12.2020   
            
            
               ET
            
            
               Euroopa Liidu Teataja
            
            
               C 443/22
            
         
      9. oktoobril 2020 esitatud hagi – MV versus komisjon
      (Kohtuasi T-624/20)
      (2020/C 443/26)
      Kohtumenetluse keel: inglise
      
         Pooled
      
      
         Hageja: MV (esindajad: advokaadid G. Pandey, D. Rovetta ja V. Villante)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Personalivaliku Ameti (EPSO) 30. juuni 2020. aasta otsus, millega jäeti rahuldamata hageja poolt Euroopa Liidu ametnike personalieeskirjade artikli 90 lõike 2 alusel 27. jaanuaril 2020 esitatud kaebus, mis sisaldas nõuet maksta talle 50 000 eurot hüvitist;
               
            
                  —
               
               
                  tühistada Euroopa Personalivaliku Ameti (EPSO) 29. oktoobri 2019. aasta otsus, millega jäeti rahuldamata hageja taotlus vaadata uuesti läbi konkursikomisjoni otsus mitte lubada teda konkursi järgmisesse etappi;
               
            
                  —
               
               
                  tühistada EPSO kasutajakontol sisalduv 5. juuni 2019. aasta otsus mitte lisada hagejat konkursi EPSO/AD/364/19 – 3-Julgeolekuametnikud jaoks valitud kandidaatide esialgsesse nimekirja;
               
            
                  —
               
               
                  tühistada 24. jaanuaril 2019 avaldatud avaliku konkursi teade EPSO/AD/364/19 – 3-Julgeolekuametnikud ning selle alusel koostatud kogu esialgne nimekiri eespool nimetatud konkursil osalema valitud ametnikest;
               
            
                  —
               
               
                  lisaks:
                  
                              —
                           
                           
                              eelküsimusena vajadusel tunnistada ELTL artikli 270 alusel personalieeskirjade artikkel 90 tühiseks ja käesolevas asjas kohaldamatuks;
                           
                        
                              —
                           
                           
                              määrata taotletud uurimismeetmed, mida on käsitletud käesolevas hagiavalduses;
                           
                        
                              —
                           
                           
                              jätta Euroopa Komisjoni kohtukulud käesolevas menetluses tema enda kanda ja mõista temalt välja hageja kohtukulud;
                           
                        
                              —
                           
                           
                              mõista kostjalt hageja kasuks välja 50 000 eurot hüvitisena eespool mainitud õigusvastaste vaidlustatud otsustega tekitatud kahju eest.
                           
                        
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et EPSO/konkursikomisjon tegi hageja töökogemuse hindamisel ilmse hindamisvea ning lisaks on rikutud konkursiteate II lisa, milles on üksikasjalikult kirjeldatud nõutud töökogemust.
               
            
                  2.
               
               
                  Teine väide, et on rikutud nõukogu 15. aprilli 1958. aasta määruse nr 1/58 (1) artikleid 1, 2, 3 ja 4; personalieeskirjade artikleid 1d ja 28; personalieeskirjade III lisa artikli 1 lõike 1 punkti f ning võrdse kohtlemise ja diskrimineerimiskeelu põhimõtteid, ja lisaks väidab hageja ELTL artikli 277 alusel, et konkursiteade oli õigusvastane.
               
            
                  3.
               
               
                  Kolmas, ELTL artikli 277 alusel esitatud väide, et võimete sõel ja avalike konkursside üldeeskirjade punkt 2.4 on õigusvastased, samuti on õigusvastased personalieeskirjade III lisa artikkel 5 ja personalieeskirjade artikli 1 punkt d ning artiklid 4, 7 ja 29.
               
            
                  4.
               
               
                  Neljas, ELTL artikli 277 alusel esitatud väide, et konkursiteate II lisa tervikuna õigusvastane ja ühtlasi on rikutud personalieeskirjade artikli 1 punkti d.
               
            
         (1)  Nõukogu 15. aprilli 1958. aasta määrus nr 1, millega määratakse kindlaks Euroopa Majandusühenduses kasutatavad keeled (EÜT 17, 6.10.1958, lk 385; ELT eriväljaanne 01/01, lk 3), muudetud redaktsioonis.